section_heading: Glazbeni stil i tekstovi
paragraph_text: Frank Albrecht napisao je: "Townsend i njegovi momci nastavljaju stvarati glazbu koja nadilazi sve glazbene norme i zakone, a koriste se najekstremnijim stilističkim sredstvima koja su im pri ruci: gadnim industrialom, besramnim death metalom, divljim grindcoreom, brzim hardcoreom i svim vrstama ludih zvukova na sintesajzeru. Sve to zajedno stvara vrlo apokaliptičan nered, ali nekim čudom sve to zvuči potpuno logično i razumljivo. […] Čak i ako kakofonije kao što je pjesma "Home Nucleonics" na prvi pogled navode na drugačiji zaključak: S.Y.L. ne samo da stvara čistu buku, već spaja čudne zvukovne tvorevine s melodičnim dodacima, potpuno staje na pedalu za gas, a skupini uvelike doprinosi odlično bubnjanje čovjeka zvijeri Genea Hoglana. Ponekad zvuči kao ekstremna inačica Fear Factoryja […]."